* **Нацрт -**

На основу члана 71. Статута општине Рача (''Службени гласник општине Рача“ број 3/ 2019), Одлуке о буџету општине Рача за 2020. годину (''Службени гласник општине Рача“ број ) и Акционог плана за укључивање грађана у процес доношења одлука о трошењу средстава прикупљених по основу пореза на имовину општине Рача за период 2018.-2021. година (''Службени гласник општине Рача“ број 37/18),

Општинско веће општине Рача утврдило је предлог

# О Д Л У К Е

**о укључивању грађана у буџетски процес кроз спровођење Акције "Удружени грађани мењају своју средину"**

Члан 1.

Овом одлуком уређују се начин, услови и поступак укључивања грађана у опредељивању средстава предвиђених Одлуком о буџету општине Рача за 2020. годину за спровођење Акције "Удружени грађани мењају своју средину".

Члан 2.

Средства предвиђена у Буџету за намену из члана 1. ове Одлуке представљају део средстава прикупљених од грађана по основу пореза на имовину.

Акција "Удружени грађани мењају своју средину" омогућава да се непосредним учешћем грађана у сарадњи са општином Рача реши део комуналних проблема локалних заједница - уређење мањих јавних површина.

Члан 3.

Под локалном заједницом, у смислу ове одлуке , сматра се одређени део насељеног места Рача - улица, део улице, блок зграда, стамбена заједница или месна заједница као најшире подручје.

Пројекти које локална заједница предлаже могу се односити искључиво на мање захвате у комуналној инфраструктури као што је уређење паркова, дечјих игралишта, дрвореда, шеталишта, неуређених зелених површина, уређење прилаза за лица са инвалидитетом, уклањање мањих дивљих депонија и слично.

Члан 4.

Средства из члана 1. ове одлуке додељују се на основу јавног позива.

Право учествовања на јавном позиву имају неформалне групе грађана са подручја општине Рача окупљене око поднете иницијативе - пројекта, најмање 10 потписа грађана, који су измирили пореске обавезе, из тог дела насеља или месне заједнице. Све предложене активности у оквиру пројекта се морају спроводити на земљишту које је у јавној својини општине Рача. Надлежне службе општинске Управе ће на захтев групе грађана, у фази припреме предлога пројекта, извршити проверу власништва и о томе издати одговарајућу потврду, без накнаде.

Члан 5.

Укључивање грађана у спровођење Акције "Удружени грађани мењају своју средину" врши се кроз следеће активности органа општинске Управе:

* редовно информисање јавности о Акцији " Удружени грађани мењају своју средину " кроз: припрему и дистрибуцију флајера са основним информацијама о Акцији, прослеђивање информација медијима, објављивање информација на званичном веб-сајту општине Рача (и на друштвеним мрежама) и организацију гостовања представника општине Рача у медијима,

-припрему пакета докумената за објављивање јавног позива - конкурс, формуларе за пријаву пројекта, услови и критеријуми за одабир пројекта,

* + информисање јавности о изабраним пројектима,
  + информисање јавности о реализацији пројеката и

-завршни извештај о реализацији Акције.

Члан 6.

Циљеви Акције "" су: Удружени грађани мењају своју средину

* + подстицање грађана да активно учествују у решавању проблема локалних заједница,
  + развој партнерских односа између општине Рача и грађана у решавању комуналних проблема кроз заједничку реализацију пројеката и омогућавање грађанима да учествују у планирању расподеле дела буџетских средстава обезбеђених кроз наплату пореза на имовину,
  + омогућавање брже реализације комуналних пројеката за оне групе грађана који су исказали спремност на додатно лично ангажовање и активно учествовање у реализацији пројеката,
  + подстицање вредности волонтирања и друштвено одговорног пословања у локалној

заједници.

Члан 7.

Укупна вредност појединачног пројекта не може бити мања од 100.000,00 динара. Група грађана може поднети највише 1 пројекат.

Општина Рача суфинансира максимално 90% оправданих трошкова пројекта, с тим да тај износ не може бити већи од 500.000,00 динара, док износ од минимално 10% оправданих трошкова пројекта обезбеђује подносилац предлога пројекта (група грађана) из сопствених средстава, и то волонтерским радом или кроз *нефинансијску* подршку локалних привредника.

Члан 8.

Трошкови прихватљиви за суфинанисирање пројеката из буџета општине Рача укључују:

* + трошкове пројектних активности које се спроводе на земљишту које је у јавној својини

општине Рача,

* + трошкове услуга у оквиру пројетних активности,
  + трошкове набавке опреме,
  + трошкове који директно произилазе из реализације пројекта и
  + остале трошкове.

Члан 9.

Трошкови који не могу бити финансирани из буџета општине Рача су:

* + зараде и хонорари за управљање реализацијом пројекта,
  + активности које се спроводе на земљишту које није у јавној својини општине Рача,
  + пројекти са комерцијалним ефектима,
  + пројектне активности који су претходне године већ биле финансиране,
  + инвестициона улагања у изградњу и одржавање комуналне инфраструкуре,
  + инвестициона улагања у изградњу и одржавање пословног простора, куповину земље или зграда,
  + активности путовања, студије, учешће на конференцијама, предавања стручњака и сличне активности,
  + организација манифестација,
  + пројекти чије су активности награде и спонзорства појединцима и другим организацијама,
* покривање губитака или дуговања,
* трошкови настали пре почетка реализације пројекта (пре потписивања Уговора о реализацији) и
* активности пројекта који се већ финансирају из других извора.

Члан 10. Критеријуми за оцену пројеката су:

1. Квалитет пројекта који се оцењује у односу на:
   * да ли је пројекат у вези са циљевима јавног позива и да се односи на мање захвате у комуналној инфраструктури,
   * да су у пројекту су јасно описани проблеми и потребе локалне заједнице који се решавају предлогом пројекта,
   * предложене активности су одговарајуће за постављене циљеве пројекта,
   * пројекат има детаљно разрађен план реализације и технички је изводљив и
   * висина трошкова је прихватљива и тржишно утемељена.
2. Утицај пројекта на локалну заједницу се оцењује у односу на:
   * пројекат доводи до позитивних и видљивих промена на подручју локалне заједнице,
   * пројекат промовише волонтерски рад и/или друшвено одговорно пословање,
   * пројекат доводи до дугорочног одрживог утицаја на кориснике пројекта и
   * постоји иновативност у приступу решавања проблема, односно задовољавања потребе локалне заједнице.

Члан 11.

Јавни позив за суфинансирање пројеката поднетих у спровођењу Акције " Удружени грађани мењају своју средину " расписује председник општине, у складу са одлуком о буџету општине Рача.

Члан 12.

Конкурсни поступак спроводи Комисија за доделу средстава коју именује председник општине.

Комисија на основу критеријума из члана 10. ове одлуке и на основу испуњености других формалних услова ( рок за подношење пријава, да је потпуна приложена документација и друго) који су наведени у јавном позиву, утврђује предлог ранг- листе и предлаже износ средстава којим ће се суфинансирати сваки прихваћен пројекат.

Решењем о именовању Комисије утврђују се састав, други задаци и питања од значаја за рад Комисије.

Члан 13.

Јавни позив се објављује на званичној интернет страни општине Рача и на огласној табли Општинске праве.

Јавни позив садржи:

* + врсту пројеката и износ средстава за који се расписује конкурс,
  + субјекте овлашћене за подношење пријаве,
  + услове и критеријуме за подносиоца пријаве,
  + начин вредновања критеријума за оцену пројекта,
  + конкурсну документацију (обрасце ),
  + рок за подношење пријаве,
  + напомену да се непотпуне, неблаговремене и пријаве које нису предате на прописаним обрасцима неће узети у разматрање,
  + и друге одредбе од важности за реализацију јавног позива.

Члан 14.

Пријава на јавни позив подноси се Комисији у року од 30 дана од дана објављивња на сајту општине Рача, са назнаком "Јавни позив - Акција " Удружени грађани мењају своју средину ".

За сваки пројекат се подноси посебна пријава.

Уз пријаву, подносилац пријаве дужан је да обавезно приложи:

* + попуњен формулар за пријаву пројекта,
  + буџет пројекта и
  + листу од 10 пунолетних грађана који су измирили пореске обавезе - потписника пројекта, са њиховим својеручним потписима.

Комплетна документација се доставља у једној затвореној коверти.

Пријаве се предају на писарници општинске управе општине Рача или поштом на адресу: Општина Рача, Карађорђева 48, 34210 Рача - за Комисију - Акција "". Удружени грађани мењају своју средину

Благовременом доставом сматра се и препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа.

Обрасце пријаве на Јавни позив за суфинансирање пројеката и буџета пројекта прописује Комисија.

Члан 15.

Комисија разматра поднете пријаве и у складу са условима јавног позива врши избор пројеката и сачињава предлог ранг- листе и средстава, који заједно са записником о спроведеном поступку доставља Општинском већу.

Предлог ранг-листе се објављује на сајту општине Рача.

На основу Предлога Комисије, Општинско веће доноси Решење о суфинансирању пројеката у спровођењу Акције " Удружени грађани мењају своју средину ".

Члан 16.

На основу Решења из члана 15. став 3. ове одлуке председник општине закључује у име општине Рача уговор о суфинансирању пројекта. Уговор се закључује са лицем које је у поднетој документацији означено као лице за контакт.

Уговором из става 1. овог члана уређују се међусобна права и обавезе уговорних страна, начин и рок за пренос одобрених средстава, рок за реализацију пројекта, обавеза подношења извештаја, начин решавања спорова, као и друга права и обавезе уговорних страна.

Члан 17.

Корисник средстава је дужан да у сваком моменту омогући Комисији контролу реализације пројекта и увид у сву потребну документацију.

Корисник средстава је обавезан да по реализацији пројекта достави Комисији извештај.

Члан 18.

Стручне и административно-техничке послове за спровођење ове одлуке и рад Комисије, обављају Одељење за општу управу,друштвене делатности,заједничке и инспекцијске послове,Одељење за изградњу, урбанизам ,локални економски развој, јавне набавке и инвестиције,Одељење за привреду,пољопривреду,буџет и финансије.

Члан 19.

Ова одлука ступа на снагу осмог дана од дана објављивања у "Службеном листу општине Рача".

**Образложење**

Правни основ за доношење Одлуке о укључивљњу грађана у буџетски процес кроз спровођење Акције " Удружени грађани мењају своју средину " налази се у Одлуци о буџету општине Рача за 2020. годину којом су предвиђена средства за ову намену и у Акционом плану за укључивање грађана у процес доношења одлука о трошењу средстава прикупљених по основу пореза на имовину општине рача за период 2018.-2021. година.

Општинско веће је на седници одржаној ...2020. године усвојило Предлог одлуке и предлаже Скупштини општине Рача да достављени предлог размотри и усвоји.